**OBEC ŠARIŠSKÁ PORUBA**

**Z á p i s n i c a**

**zo zasadnutia obecného zastupiteľstva konaného dňa 10.03.2014**

**Otvorenie**

Riadne zasadnutie Obecného zastupiteľstva otvoril a všetkých prítomných privítal starosta obce

**Schválenie programu Obecného zastupiteľstva a overovateľov zápisnice**

Po odsúhlasení programu zastupiteľstva boli odsúhlasení aj overovatelia zápisnice a to Iveta Gaľová a Ľudmila Beňová

**Kontrola prijatých uznesení**

Uznesenia z minulého zastupiteľstva sú splnené – úväzky v ŠJ sú nasledovné p. Šlezingerová – 50% úväzok v MŠ a p. Martonová Mária – 80% úväzok v ŠJ.

**Členské MAS Šafran na rok 2014**

Nové programovacie obdobie je na roky 2014-2020. V piatok 14.03. 2014 o 17,30 sa uskutoční stretnutie obcí Okružná, Trnkov a Šar. Poruba v zasadačke OcU Šar. Poruby. Členské na rok 2014 je podľa výšky čerpania fin. prostriedkov cez MAS Šafran. Pre Našu obec je vo výške 1290,- €. Zaplatené už máme 100,- €, takže ostáva doplatiť 1190,- €.

**Dodatok č. 2, Spoločný stavebný úrad**

Poslanci odsúhlasili jednohlasne finančnú čiastku vo výške 61,71 € na nájom a energie za rok 2013 Spoločnému obecnému úradu v Kapušanoch.

**Program odpadového hospodárstva**

Obce sú povinné mať vypracovaný program odpadového hospodárstva. Pre našu obec za roky 2011 – 2015 vypracuje p. Kvokačka. Poslali sme mu žiadosť o cenovú ponuku.

**Schválenie prefinancovacích úverov na schválené projekty**

Prefinancovací úver na projekt Verejné priestranstvo je vo výške 25.523,77 a na projekt Rozšírenie verejného osvetlenia je vo výške 14193,35. Poslanci jednohlasne odsúhlasili tieto prefinancovacie úvery.

**Zápisnica o prerokovaní obsahu protokolu o výsledku previerky na úseku evidenčných povinností obce**

Starosta obce prečítal Zápisnicu o prerokovaní obsahu protokolu o výsledku previerky na úseku evidenčných povinností obce. Zaviedli sme evidenciu sťažností a priestupkov. Vnútorný predpis sa spracováva.

**Zhodnotenie stavu zákonnosti VZN obci na úseku MŠ a ZŠ z okresnej prokuratúry**

Na základe žiadosti okresnej prokurátorky sme predložili požadované VZN na úseku MŠ a ZŠ.

**Inventarizácia 2013**

Inventarizačná komisia predložila OZ Správu o vykonanej inventarizácii za rok 2013. Poslaci OZ zobrali túto správu a vedomie.

**Diskusia**

* Žiadosť o preplatenie DPH je odoslaná
* Voľby prezidenta sú pripravené
* Je potrebné dohodnúť prevádzkový čas viacúčelového ihriska počas leta do nasledujúceho OZ
* v MŠ potrebujú skrinku na pracovný materiál
* v ZŠ je potrebné opraviť vstupné brány, elektroinštaláciu, ohrievač vody
* je potrebné aby požiadavky zo ZŠ na OcU podávali písomne
* dostali sme oznámenie p. Ferencovej Gabriely o opakovanom voľnom pohybovaní psov po obci a ničení majetku.

**Návrh na uznesenie**

Obecné zastupiteľstvo schválilo uznesenie zo zasadnutia obecného zastupiteľstva

konaného dňa 10.03. 2014 , ktoré tvorí samostatnú prílohu tejto zápisnice.

**Záver**

Starosta obce poďakoval všetkým za účasť a  zasadnutie OZ ukončil.

Zástupca starostu: Overovatelia: Starosta obce: